ΓΡΑΠΤΗ ΕΡΩΤΗΣΗ E-2317/00

υποβολή: Erik Meijer (GUE/NGL) προς το Συμβούλιο

(11 Ιουλίου 2000)

Θέμα: Αποφυγή ευρωπαϊκής εμπλοκής στις εσωτερικές διενέξεις της Κολομβίας

1. Γνωρίζει το Συμβούλιο ότι η επικράτεια ενός κράτους μέλους της Ευρωπαϊκής Ένωσης εμπλέκεται ολοένα και περισσότερο στην εσωτερική πολιτική της Κολομβίας, μέσω της αμερικανικής επέμβασης στη χώρα αυτή, εφόσον τα νησιά της Καραϊβικής Αρούμπα και Κουρασάο που ανήκουν στο Βασίλειο τη Ολλανδίας, χρησιμοποιούνται ως βάσεις εξόρμησης (Forward Operating Location) αμερικανικών αεροσκαφών, τα οποία ψεκάζουν συνεχώς με τοξικά φυτοφάρμακα τμήμα της Κολομβίας στα νότια της χώρας, το οποίο ελέγχεται από το αντιστασιακό κίνημα FΑRC, το οποίο αγωνίζεται κατά των μεγάλων επιχειρήσεων και κατά του παραδοσιακού δημοκρατικού ελλείμματος (πηγή: τηλεοπτικός σταθμός Ολλανδία 1" πρόγραμμα επικαιρότητας Netwerk της 21.6.2000);

2. Γνωρίζει ακόμα το Συμβούλιο ότι η επέμβαση αυτή προκαλεί τα ακόλουθα:

α) μετά από κάθε ψεκασμό οι ενήλικοι αρρωσταίνουν και τα νέα παιδιά πεθαίνουν σε σύντομο χρονικό διάστημα"

β) περιορίζονται ολοένα και περισσότερο οι δυνατότητες για την καλλιέργεια άλλων προϊόντων εκτός από την κοκαΐνη (μανιόκα, μπανάνες άλλα φρούτα), με αποτέλεσμα οι αγρότες να εξαρτώνται ακόμα περισσότερο από το εμπόριο ναρκωτικών και να διατίθεται ακόμη μεγαλύτερη έκταση αρόσιμης γης, από την σημερινή 100 000 εκταρίων, για την καλλιέργεια κοκαΐνης "

γ) οι προσπάθειες του FΑRC για τον τερματισμό της καλλιέργειας κοκαΐνης παραμένουν άκαρπες"

δ) τοπόλοιπο τροπικό δάσος πλήττεται από τα τοξικά φυτοφάρμακα και από ολοένα και περισσότερες προσπάθειες για την απόκτησης αρόσιμης γης η οποία δεν έχει ακόμα δηλητηριαστεί (πυρκαγιές κλπ).

ε) δυσχεραίνονται και επιβραδύνονται οι ειρηνιστικές διαβουλεύσεις μεταξύ της κολομβιανής κυβέρνησης και του FΑRC (ακόμα και η κυβέρνηση δεν πιστεύει ότι ο FΑRC εμπλέκεται στη μαφία των ναρκωτικών):

3. Γνωρίζει το Συμβούλιο ότι πρόκειται ναποβληθεί στο Ολλανδικό κοινοβούλιο πρόταση σε συνέχεια προηγούμενης συμφωνίας τον Απρίλιο 2000 για τηνπογραφή συμφωνίας μεταξύ της Ολλανδίας και των Ηνωμένων Πολιτειών, δια της οποίας θα καθίσταται δυνατόν να συνεχίζονται για 10 ακόμη έτη οι πτήσειςπεράνω της Κολομβίας και αμερικανοί που θα σταθμεύουν στην Αρούμπα και το Κουρασάο θα τυγχάνουν αυτόματης προστασίας από κάθε ποινική η αστική δίωξη;

4. Συμφωνεί το Συμβούλιο ότι θα πρέπει ναπάρξει αυστηρή διάκριση μεταξύ αφενός της ανάγκης δράσης για την καταπολέμηση της μεταφοράς σκληρών ναρκωτικών από την Κολομβία στην Ευρώπη μέσω της Αρούμπα και του Κουρασάο και αφετέρου της συμμετοχής σε εξωτερική επέμβαση εναντίον μίας κίνησης που ελέγχει ένα τμήμα της Κολομβίας το πρώτο είναι σκόπιμο αλλά το δεύτερο όχι και ότι, ως εκ τούτου, θα πρέπει να τηρηθούν αποστάσεις από την αμερικανική άποψη ότι ο αγώνας κατά του κινήματος των ανταρτών θεωρείται ως μέρος του αγώνα κατά των ναρκωτικών;

5. Πώς σκέφτεται το Συμβούλιο να παρεμποδίσει οιαδήποτε ευρωπαϊκή εμπλοκή σε εξωτερική επέμβαση, σε μία εσωτερική πολιτική διένεξη της Κολομβίας, και να παρεμποδίσει τα κράτη μέλη από το να εμπλέκονται σε τέτοιες διαμάχες;

Απάντηση

(9 Νοεμβρίου 2000)

Η Ευρωπαϊκή Ένωση παρακολουθεί από κοντά την κατάσταση στην Κολομβία, μαζί με την κολομβιανή κυβέρνηση, τους πολίτες και τους ΜΚΟ που ευρίσκονται στη χώρα. Έχει επίγνωση των σοβαρών, πολλαπλών και αλληλένδετων προβλημάτων τα οποία αντιμετωπίζει η Κολομβία και θεωρεί ότι για την επίλυσή τους απαιτείται μια ολοκληρωμένη προσέγγιση.

Η Ένωση έχει επανειλημμένα επιβεβαιώσει την πρόθεσή της ναποστηρίξει, στο μέτρο των δυνατοτήτων της και με τα προσφορότερα μέσα, τις προσπάθειες για μια ειρηνευτική διαδικασία στην Κολομβία που θα βασίζεται στο σεβασμό των δικαιωμάτων του ανθρώπου και των θεμελιωδών ελευθεριών.

Όσον αφορά την καταπολέμηση των ναρκωτικών, η Ευρωπαϊκή Ένωση έχει επίσης επιβεβαιώσει τη ζωτική σημασία που έχει ο αγώνας εναντίον αυτής της μάστιγας, ο οποίος αφορά άμεσα όλα τα ευρωπαϊκά κράτη και τους πολίτες τους. Σχετικά, η Κολομβία απολαύει του Συστήματος Γενικευμένων Προτιμήσεων (ΣΓΠ) και από το 1990 του προσωρινού πρόσθετου προτιμησιακού συστήματος στο πλαίσιο της καταπολέμησης των ναρκωτικών. Το 1995πεγράφη και σήμερα ισχύει μια συμφωνία μεταξύ της Ευρωπαϊκής Ένωσης και των χωρών των Άνδεων για τις χημικές πρόδρομες ουσίες.

Εξάλλου, η Ευρωπαϊκή Ένωση έχει δημιουργήσει ένα μηχανισμό συνεργασίας στον τομέα των ναρκωτικών με τις χώρες της Λατινικής Αμερικής και της Καραϊβικής του οποίου το σχέδιο δράσης εγκρίθηκε τον Απρίλιο 1999 καιποστηρίχθηκε από τους αρχηγούς κρατών ή κυβερνήσεων κατά τη διάσκεψη κορυφής Ευρωπαϊκής Ένωσης, Λατινικής Αμερικής και Καραϊβικής που έγινε στο Rio de Janeiro τον Ιούνιο 1999. Ο εν λόγω μηχανισμός, ο οποίος πραγματοποίησε τη δεύτερη συνεδρίασή του στη Λισαβώνα στις 22-23 Μαΐου 2000, προσφέρει ένα σημαντικό πλαίσιο εντός του οποίου τα δύο μέρη μπορούν να συντονίζουν τις προσπάθειές τους για την καταπολέμηση των ναρκωτικών.